als_Latn dik_Latn sag_Latn
Përshëndetje Anabel, dëshiroj t’ju përgëzoj që na mundësoni komunikimin dhe ndarjen e mendimeve me njerëz të ndryshëm. Shkëmbimi i mendimeve të ndryshme vetëm sa na zgjeron informacionin!
Doja të ndërlidhesha me problemin e Universiteteve, duke ndarë me ju historinë time. Unë jam nga Prishtina dhe studimet e mia, si unë ashtu dhe dy vëllezërit e mi, i kemi mbaruar në Tiranë, në një universitet privat X.
Babi im as nuk na ka lënë të futemi në provim shtetror, pasi ai mendon që e keqja e privatit është vetëm paraja, në të kundërt, çdokujt i sygjeron një universitet privat (serioz), nëse ka pak mundësi! Shkollat e mesme po ashu i kemi bërë në kolegje private, në Prishtinë dhe Shkup sepse ka dashur që arsimin e mesëm ta bejmë në gjuhën angleze. Vellai im i madh është ai që ka mësuar më shumë nga të gjithë ne dhe në vitin e 3-të, kolegji i rekomandoi babit tim, që vëllai ta bënte vitin e 3-të dhe të 4t në Amerikë, nëse kishte mundësi, sepse ishte i përkushtuar shumë. Me shumë sakrifica babi e dërgoi në Amerikë dhe vellai ia shpërbleu shumë. Kur mbaroi vitin e 3-të, shkolla amerikane në Oregon i dha diplomën pa përfunduar akoma vitin e 4-t, dmth mori dy vite për një, falë rezultateve të larta që tregoi atje (duke i kursyer babit dhe një vit pagesë!).
Shkollën e lartë e filloi në Tiranë, në një universitet privat dhe duke qënë i kënaqur me kushtet, mësimdhënien dhe praktikën e madhe që zhvillohej, babi na dergoi këtu dhe mua e vellain tjeter. Fakti që vellai im admirohej kaq shumë nga gjithë pedagoget më shtynte dhe mua të mësoja shumë, sepse ndihesha e turpëruar po të mos lexoja. Në anën tjetër fitova bursë me qëllim për të kursyer babin që sakrifikohej aq shumë për ne, dola me rezultate shumë të mira dhe gëzoja shumë respekt nga pedagogët....
Por, ka gjithmonë një por... Vëllai i tjetër është natyrë shumë moskokëçarëse, madje dhe problematik deri diku. S'donte t’ia dinte për mësimet, aq sa një padagog i tha “Ti je vëllai i këtij studenti X, i asaj students X?”’ Po, i thotë vëllai. “A je i sigurt” i thotë pedagogu?! Në këtë univerisitet privat, ku ne gëzonim respekt maksimal, vëllain tjetër e ngelnin nëpër provime, madje dekani i fakultetit pavarësisht që na nderonte shumë mua dhe vëllain tim të madh, vellain tjeter e ngeli për një pikë…për një pikë nuk ia dha provimin! Ishte universiteti privat i njejtë, të njejtët pedagogë...!!! Madje kishte dhe nga klasa ime, që për shkak të provimeve disa shoke të mi përseritën vitin!
Prandaj, nuk mendoj që duhen gjykuar njerëzit në bazë të universitetit ku kanë përfunduar studimet, por në bazë të aftësive individuale që zotërojnë. Ai që do të mësojë, mëson dhe korr sukses, si në privat, ku ka shumë studentë ngelës, si ai në shtet, që mëson në degët e mjekësisë me libra të viteve ‘80 dhe nuk prek njëherë pacient me dorë (jo për fajin e tij/saj)! Secili që mëson, mëson për veten e tij dhe nesër asnjërin nga ne nuk e nderon vendi ku ka marrë diplomën, por aftësitë e tij profesionale! Ne ishim nga e njejta familje në të njejtën shkollë, me rezultate të ndryshme!!!
P.s: Ky vëllai im, ky i PRIVATIT, sapo ka fituar bursë 80.000$ në Amerikë për studime post universitare!
als_Latn als_Latn als_Latn als_Latn als_Latn als_Latn als_Latn